Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 45/12/5511	Žilina, 11.8.2014
EEČ : 2-43-386-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Žilina zo dňa 10.6.2013, spisová značka 4 Pv 45/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1/ ako matka mal. XXXXX, nar. XXXXX, trvalé bydlisko XXXXX, okr. XXXXX, nezabezpečila v školskom roku 2011/2012 jeho riadnu školskú dochádzku na Strednú XXXXX školu XXXXX, kde v uvedenom školskom roku vykonával povinnú školskú dochádzku ako žiak XXXXX ročníka, v dôsledku čoho mal. XXXXX vymeškal v období od 10.10.2011 do 03.02.2012 najmenej 243 neospravedlnených vyučovacích hodín, 
2/ ako matka mal. XXXXX, nar. XXXXX, trvalé bydlisko XXXXX, okr. XXXXX, nezabezpečila v školskom roku 2011/2012 jeho riadnu školskú dochádzku na Strednú XXXXX školu XXXXX, kde v uvedenom školskom roku vykonával povinnú školskú dochádzku ako žiak XXXXX ročníka, v dôsledku čoho mal. XXXXX vymeškal v období od 04.02.2012 do 29.06.2012 s výnimkou obdobia od 05.03.2012 do 05.06.2012, počas ktorého maloletý absolvoval dobrovoľný diagnostický pobyt v Diagnostickom centre pre mládež v XXXXX, najmenej 210 neospravedlnených vyučovacích hodín,

Uznesením prokurátora Okresnej prokuratúry Žilina zo dňa 10.6.2013, spisová značka 4 Pv 45/12/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresnej prokuratúry v Žiline č. k. 4 Pv 45/12/5511 -17 zo dňa 10.06.2013 bolo podľa § 216 ods. 1 Tr. poriadku podmienečne zastavené trestné stíhanie obvinenej XXXXX pre dva skutky právne kvalifikované ako prečiny ohrozovania mravnej výchovy mládeže podľa § 211 ods. 1 písm. b), ods. 3 písm. a) Tr. zákona, ktorých sa mala obvinená dopustiť na tom skutkovom základe, ako je to uvedené v bodoch 1/ a 2/ vo výrokovej časti tohto uznesenia, pričom podľa § 216 ods. 2 Tr. poriadku bola obvinenej určená skúšobná doba v trvaní 12 (dvanásť) mesiacov.  

Uznesenie o podmienečnom zastavení trestného stíhania nadobudlo právoplatnosť dňa 25.06.2013 a skúšobná doba uplynula obvinenej XXXXX dňa 25.06.2014.      

Zo správy Okresného úradu v XXXXX odboru všeobecnej vnútornej správy vyplýva, že obvinená nemá žiadny záznam v ústrednej evidencii priestupkov. Zo správy OO PZ XXXXX vyplýva, že obvinená mená v priebehu skúšobnej doby podmienečného zastavenia trestného stíhania evidovaný žiadny záznam v priestupkovom ani v trestnom protokole, nie je voči nej vedené žiadne trestné konanie, nemá evidované priestupky v doprave. Zo správy Obecného úradu v XXXXX vyplýva, že obvinená žije v obci u svojej matky spolu so svojimi deťmi a so svojím bratom, zo strany spoluobčanov neboli na ňu zaznamenané žiadne sťažnosti. Zo správy OO PZ XXXXX vyplýva, že v priebehu skúšobnej doby nie je obvinená vedená ako páchateľ priestupku, ani jej nebolo vznesené obvinenie. Z odpisu registra trestov vyplýva, že obvinená po podmienečnom zastavení trestného stíhania v tejto veci nemá žiadny ďalší záznam v registri trestov. Lustráciou v systéme tunajšej prokuratúry bolo zistené, že voči obvinenej nie je vedené žiadne ďalšie trestné stíhanie. 

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vzhľadom na výsledky vykonaného dokazovania, z ktorých vyplýva, že obvinená XXXXX nebola počas skúšobnej doby podmienečného zastavenia trestného stíhania postihnutá za priestupok ani odsúdená za trestný čin, mám za to, že viedla v skúšobnej dobe riadny život, a preto som rozhodla tak, ako je to uvedené vo výrokovej časti tohto uznesenia. 
     
Právoplatnosťou uznesenia o tom, že sa obvinená osvedčila, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka